Jeremy Clarkson se nuwe program in SA verfilmJames May, Jeremy Clarkson en Richard Hammond (The Grand Tour) Jeremy Clarkson het Donderdag bekend gemaak dat die verfilming van sy nuwe program saam met Richard Hammond en James May in Suid-Afrika sal begin. “Hier is ons nou. Die eerste stilhouplek vir ons Grand Tour is in Johannesburg,” het Clarkson op Twitter bevestig. Die drie sal in die middel van Julie in Johannesburg met verfilming begin. “Besonderhede oor kaartjies sal binnekort bekend gemaak word.” Die Grand Tour sal op Amazon Prime uitgesaai word. Die drie motorkenners sal dwarsoor die wêreld reis om episodes van die program te verfilm. Amazon het ‘n kompetisie waar hulle gratis kaartjies na die Johannesburg-ateljee (of glo “reusagtige tent”) weggee. Persone kan inskryf vir die kompetisie deur ŉ foto op Twitter te publiseer met #TheGrandTourJoburg van die vreemdste plek waar hulle al ooit ŉ tent opgeslaan het. Klik hier vir meer besonderhede oor die kompetisie. Reis en akkommodasie is ook by die prys ingesluit.